# แนวการ์ตูน
แนวการ์ตูน คือ แนวทาง หรือ รูปแบบของการ์ตูน ซึ่งบ่งบอกเอกลักษณ์ หรือประเภทของการ์ตูนเรื่องนั้น ซึ่งผู้อ่านบางคน อ่านการ์ตูนเฉพาะแนวใดแนวหนึ่ง 

ในปัจจุบัน การ์ตูนหนึ่งเรื่องอาจมีหลายแนวในตัวเอง หรือ เน้นแนวทางของตนเองจนสร้างเป็นเอกลักษณ์ใหม่

 แนวการ์ตูนต่าง ๆ ในปัจจุบัน
 ผจญภัย 
เนื้อเรื่องมีการไปยังสถานที่และได้พบเจอสิ่งแปลกใหม่อยู่ตลอดเวลา 
ตัวอย่างของการ์ตูนประเภทนี้ คือ วันพีซ, อินุยาฉะ, ฮันเตอร์ x ฮันเตอร์, แฟรี่เทล

 ต่อสู้ 
เนื้อเรื่องมีการต่อสู้ เพื่อแข่งขัน รอดพ้น หรือเอาชีวิตรอด 
ตัวอย่างของการ์ตูนประเภทนี้ คือ ดราก้อนบอล, นารูโตะ, ผ่าพิภพไททัน

 กีฬา 
เนื้อเรื่องเน้นไปในด้านการแข่งขัน และการกีฬาเป็นหลัก 
ตัวอย่างของการ์ตูนประเภทนี้ คือ ปริ๊นซ์ ออฟ เทนนิส, สแลมดังก์, กัปตันซึบาสะ, ฮิคารุเซียนโกะ, ไฮคิว!! คู่ตบฟ้าประทาน

 โรแมนติก 
เนื้อเรื่องเน้นไปในทางความรักของชาย-หญิง อาทิ ชมรมรัก คลับมหาสนุก เป็นต้น การ์ตูนแนวนี้ส่วนมากเป็นการ์ตูนโชโจะ

 ดราม่า หรือ โศกนาฏกรรม 
มีเนื้อหาที่สะเทือนใจผู้รับชมด้วยเนื้อเรื่องที่เศร้าสลด หดหู่ 
ตัวอย่างของการ์ตูนประเภทนี้ คือ ยามซากุระร่วงโรย

 ตลก หรือ คอเมดี้ 
เนื้อเรื่องส่วนใหญ่แฝงไปด้วยฉาก และมุขตลก 
ตัวอย่างของการ์ตูนประเภทนี้ คือ กินทามะ, ฮายาเตะ พ่อบ้านประจัญบาน

 ไซไฟ 
ดำเนินอยู่ในโลกแห่งความเป็นจริงหรือโลกสมมติ โดยที่โลกนั้นมีเทคโนโลยีที่ล้ำหน้าและทันสมัยมากเกินกว่าที่เทคโนโลยีของโลกแห่งความเป็นจริงในปัจจุบันจะสามารถเอื้อมถึง 
ตัวอย่างของการ์ตูนประเภทนี้ คือ กันดั้ม

 สงคราม 
เนื้อเรื่องเน้นไปที่การประหัตประหารและทำสงครามต่อกัน หรือดำเนินเรื่องอยู่ในภาวะสงคราม 
ตัวอย่างของการ์ตูนประเภทนี้ คือ โค้ด กีอัส, ลาสต์ เอ็กไซล์

 เหนือธรรมชาติ 
เนื้อเรื่องมีปรากฏการณ์ที่ทางวิทยาศาสตร์ไม่สามารถพิสูจน์ได้ มักมีโครงเรื่องมาจากประวัติศาสตร์, หลักฐานโบราณ, บันทึก, จารึก, ตำนาน โดยการ์ตูนประเภทนี้มักมีแกนเรื่องเกี่ยวกับเทพเจ้า, ภูติผี, ไสยศาสตร์ 
ตัวอย่างของการ์ตูนประเภทนี้ คือ เดธโน้ต, มหาเวทย์ผนึกมาร

 แฟนตาซี หรือ จินตมิติ 
เนื้อเรื่องดำเนินอยู่ในโลกสมมติ โดยที่ปรากฏการณ์เหนือธรรมชาติหรือปรากฏการณ์ประหลาดในโลกสมมตินี้ เป็นที่ยอมรับเสมือนเป็นเรื่องปกติของธรรมชาติ ในเนื้อเรื่องมักมี เวทมนตร์, คาถา, อาคม ตลอดจนสิ่งอื่นๆที่เป็นไปไม่ได้ตามหลักวิทยาศาสตร์ของโลกแห่งความเป็นจริง เข้ามาเกี่ยวข้อง 
ตัวอย่างของการ์ตูนประเภทนี้ คือ แขนกล คนแปรธาตุ, เบอร์เซิร์ก

 ปริศนา หรือ ลึกลับ 
เนื่องเรื่องมีปมหลักที่จะต้องถูกพิสูจน์หรือแก้ไข ซึ่งการจะแก้ปมหลักอาจจะต้องแก้ปมอื่น ๆ ให้ได้ก่อน หรืออีกอย่างคือซ่อนเงื่อน
ตัวอย่างของการ์ตูนประเภทนี้ คือ แพนโดร่า ฮาร์ท

 สืบสวนสอบสวน 
เนื้อเรื่องเกี่ยวกับการสืบสวนหาต้นตอและผู้ร้ายในคดีตลอดจนเหตุการณ์ร้ายต่าง ๆ 
ตัวอย่างของการ์ตูนประเภทนี้ คือ ยอดนักสืบจิ๋วโคนัน

 ฮาเร็ม
เนื้อเรื่องเน้นหรือแฝงความรักชาย-หญิง โดยตัวละครหลักเป็นผู้หญิงหลายคน แต่ตัวละครหลักที่เป็นผู้ชายจะมีน้อยคน หรือมีเพียงคนเดียว 
ตัวอย่างของการ์ตูนประเภทนี้ คือ คุณครูจอมเวท เนกิมะ!

 ยะโอะอิ  หรือ บอยส์เลิฟ  
เป็นการ์ตูนแนวโรแมนติก เพียงแต่แกนเรื่องเป็นความรักระหว่างชาย-ชาย เนื้อเรื่องมักมีส่วนที่แสดงฉากเพศสัมพันธ์  

 โชเน็น-ไอ  
เป็นการ์ตูนที่มีตัวเอกของเรื่องเป็นชาย-ชาย โดยที่ระหว่างตัวเอกของเรื่องอาจมีความผูกพันกันอย่างลึกซึ้ง หรือมีการแสดงออกซึ่งความรัก แต่ไม่มีส่วนที่แสดงฉากเพศสัมพันธ์หรือฉากล่อแหลม

 ยูริ  
เป็นการ์ตูนแนวโรแมนติก เพียงแต่แกนเรื่องเป็นความรักระหว่างหญิง-หญิง

 การ์ตูนเพื่อการศึกษา
เนื้อเรื่องเป็นไปเพื่อให้ความรู้แก่ผู้รับชม การ์ตูนประเภทนี้มักผลิตออกมาเพื่อเด็กระดับชั้นอนุบาลหรือประถมศึกษา